CELEX: 62019CN0035
Language: sk
Date: 2019-01-21 00:00:00
Title: Vec C-35/19: Návrh na začatie prejudiciálneho konania, ktorý podal Tribunal de première instance de Liège (Belgicko) 21. januára 2019 – BU/Belgické kráľovstvo

18.3.2019   
            
            
               SK
            
            
               Úradný vestník Európskej únie
            
            
               C 103/17
            
         
      Návrh na začatie prejudiciálneho konania, ktorý podal Tribunal de première instance de Liège (Belgicko) 21. januára 2019 – BU/Belgické kráľovstvo
      (Vec C-35/19)
      (2019/C 103/17)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Tribunal de première instance de Liège
      
         Účastníci konania pred vnútroštátnym súdom
      
      
         Žalobkyňa: BU
      
         Žalované: Belgické kráľovstvo
      
         Prejudiciálna otázka
      
      Je článok 38 ods. 1 bod 4 C.I.R./92 v rozpore s článkom 45 a nasl. (zásada voľného pohybu pracovníkov) a s článkom 56 a nasl. (zásada slobody poskytovania služieb) Zmluvy o fungovaní Európskej únie v tom zmysle, že oslobodzuje od dane príspevky pre zdravotne postihnuté osoby, len pokiaľ ich vypláca štátna pokladnica, t. j. Belgické kráľovstvo, na základe belgických právnych predpisov, čím vytvára diskrimináciu medzi daňovníkom – belgickým rezidentom, ktorý poberá príspevky pre zdravotne postihnutú osobu vyplácané Belgickým kráľovstvom na základe jeho právnych predpisov, ktoré sú oslobodené od dane, a daňovníkom – belgickým rezidentom, ktorý poberá príspevky určené na kompenzáciu zdravotného postihnutia vyplácané iným členským štátom Európskej únie, ktoré nie sú oslobodené od dane?